***A) Határozati javaslat melléklete***



**PÁLYÁZATI DOKUMENTÁCIÓ**

Budapest Főváros II. Kerületi Önkormányzat

tulajdonát képező Velence 1371/6 hrsz-ú, 2490 m2 területű, az ingatlan-nyilvántartás szerint 2481 Velence, Tópart utca 60-1. „felülvizsgálat alatt”;

Velence 1381/4 hrsz-ú, 2181 m2 területű, az ingatlan-nyilvántartás szerint 2481 Velence, Tópart utca 60-2. „felülvizsgálat alatt”; valamint Kápolnásnyék 98/1 hrsz-ú, 5075 m2 területű, az ingatlan-nyilvántartás szerint 2475 Kápolnásnyék, Névtelen u. 98/1 hrsz. „felülvizsgálat alatt” és Kápolnásnyék 98/3 hrsz-ú, 4949 m2 területű, az ingatlan-nyilvántartás szerint 2475 Kápolnásnyék, Névtelen u. 98/3 hrsz. „felülvizsgálat alatt” szám alatt található, „kivett úttörőtábor” megnevezésű ingatlanok

tulajdonjogának együttes értékesítése tárgyában

Budapest Főváros II. Kerületi Önkormányzat, mint Kiíró **(továbbiakban: Kiíró)** nyilvános, kétfordulós pályázatot hirdet a Budapest Főváros II. Kerületi Önkormányzat tulajdonát képező Velence 1371/6 hrsz-ú, Velence 1381/4 hrsz-ú, Kápolnásnyék 98/1 hrsz-ú és Kápolnásnyék 98/3 hrsz-ú ingatlanok **(továbbiakban:** Ingatlanok**)** tulajdonjogának **együttes értékesítésére** a Budapest Főváros II. Kerületi Önkormányzat Képviselő-testületének az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelete, valamint a Budapest Főváros II. Kerületi Önkormányzat Képviselő-testületének a versenytárgyalás kiírásáról, a jelen Pályázati Dokumentáció jóváhagyásáról döntő határozata alapján.

**I. Ingatlanokkal kapcsolatos információk**

**I/1. Az Ingatlanok tulajdoni lapon szereplő adatai:**

Helyrajzi szám: **1371/6**

Cím: 2481 Velence, Tópart u. 60-1. „felülvizsgálat alatt”

 Az ingatlan területe: 2490 m2

Művelési ág

/kivett megnevezés/: „kivett úttörőtábor”

Helyrajzi szám: **1381/4**

Cím: 2481 Velence, Tópart u. 60-2. „felülvizsgálat alatt”

Az ingatlan területe: 2181 m2

Művelési ág

/kivett megnevezés/: „kivett úttörőtábor”

Helyrajzi szám: **98/1**

Cím: 2475 Kápolnásnyék, Névtelen u. 98/1 hrsz. „felülvizsgálat alatt”

Az ingatlan területe: 5075 m2

Művelési ág

/kivett megnevezés/: „kivett úttörőtábor”

Helyrajzi szám: **98/3**

Cím: 2475 Kápolnásnyék, Névtelen u. 98/3 hrsz. „felülvizsgálat alatt”

Az ingatlan területe: 4949 m2

Művelési ág

/kivett megnevezés/: „kivett úttörőtábor”

**I/2. Az Ingatlanoknak az alábbi egyéb fontos jellemzői, kellékhibái vannak, melyek tekintetében a Kiíró nem vállal szavatosságot a per-, teher- és igénymentességére vonatkozóan:**

**I/2.1.** A Kiíró az Ingatlanok térmértékéért nem vállal szavatosságot, továbbá tájékoztatja az ajánlattevőket, hogy az Ingatlanok felméréséről Perkátai Tamás földmérő által készített és a jelen Pályázati Dokumentációhoz mellékletként csatolt mérési vázlat alapján az Ingatlanok külső kerítései nem a jogi telekhatáron vannak.

A mérési vázlat alapján:

* a 1371/6 hrsz. elhasznál a 1371/5 hrsz-ból 133 m2-t,
* a 1371/5 hrsz. elhasznál a 1371/6 hrsz-ból 50 m2-t,
* a 1373 hrsz. elhasznál a 1381/4 hrsz-ból 44 m2-t,
* a 1381/4 hrsz. elhasznál a 1381/3 hrsz-ból 150 m2-t,
* a 1381/4 hrsz. elhasznál a 1381/5 hrsz-ból 21 m2-t,
* a 1371/6 hrsz. elhasznál a (1371/7) hrsz-ból 30 m2-t,
* a (95/4) hrsz. elhasznál a 98/1 hrsz-ból 16 m2-t,
* a (95/4) hrsz. elhasznál a 98/3 hrsz-ból 76 m2-t,
* a (95/4) hrsz. elhasznál a 98/3 hrsz-ból 156 m2-t.

A külső kerítések jogi telekhatárra történő visszahelyezése, az Ingatlanokat érintő esetleges jövőbeni telekhatár vita rendezése a nyertes ajánlattevő költségén és teljes körű felelősségvállalásával valósulhat meg, ezzel kapcsolatosan a Kiíró minden irányú felelősségét és a szavatosságát kizárja. Az ajánlattevő a jelen Pályázati Dokumentáció átvételével egyidejűleg, minden külön jognyilatkozat nélkül elismeri, hogy a pályázat tárgyát képező Ingatlanok használati viszonyairól teljes körű tájékoztatást kapott.

A Velence 1371/6 és a Kápolnásnyék 98/3 hrsz-ú ingatlanok elülső részén található épület Kápolnásnyék településre eső része a földhivatali térképmásolaton nincs feltüntetve, a településhatár keresztülszeli az épületet.

**I/2.2.** A Kiíró a közművesítéssel kapcsolatban a szavatossági jogokat kizárja, és az ajánlattevőt terhelik az általa megvalósítani kívánt beruházással kapcsolatban a közművesítés, és az esetleges közműfejlesztés költségei.

**I/2.3.** A jelen Pályázati Dokumentációban az Ingatlanok beépíthetőségével kapcsolatban írt adatok tájékoztató jellegűek, a jövőbeni beépíthetőségről és annak lehetőségeiről az ajánlattevőnek kell tájékozódnia. A beépíthetőséggel és annak lehetséges módjaival kapcsolatban a Kiíró a szavatossági jogait kizárja, a beépítés megvalósíthatóságának kockázata az ajánlattevőt terheli. A beépíthetőséget a jelen dokumentáció elkészítésének időpontjában az országos településrendezési és építési követelményekről szóló 253/1997.(XII.20.) Korm. rendelet (OTÉK), Velence Város Önkormányzat Képviselő-testületének 19/2012.(VI.19.) önkormányzati rendelete a Helyi Építési Szabályzatról, valamint Kápolnásnyék Község Önkormányzata Képviselő-testületének 4/2002.(II.25.) önkormányzati rendelete a Helyi Építési Szabályzatról együttes figyelembe vételével szükséges meghatározni.

A Velence 1381/4 hrsz-ú valamint a Kápolnásnyék 98/1 hrsz-ú ingatlanok az Örökségvédelmi nyilvántartás szerint régészeti lelőhelyek.

**I/2.4.** Az ingatlan-együttes 4 helyrajzi számon helyezkedik el, egyik része közigazgatásilag Velence, másik része Kápolnásnyék településhez tartozik. A Velence 1381/4 hrsz-ú és a Kápolnásnyék 98/1 hrsz-ú ingatlanokat a Bágyom patak választja el a Velence 1371/6 és a Kápolnásnyék 98/3 hrsz-ú ingatlanoktól. A patakmeder önálló ingatlan, a földhivatali nyilvántartás szerint a Kápolnásnyék 97/2 hrsz-ú „kivett Bágyom patak” megnevezésű ingatlan a Magyar Állam tulajdona, vagyonkezelője a Közép-dunántúli Vízügyi Igazgatóság.

A négy szabálytalan alakú, természetben egybenyitott, a külső telekhatárokon lekerített, összesen 14.695 m2 területű ingatlanokat a Budapest Főváros II. Kerületi Önkormányzat saját üzemeltetésben idényjelleggel, ifjúsági táborként használja. Az ingatlan-együttes közmű ellátottsága teljes, víz, villany, csatorna, földgáz közművekkel rendelkezik.

Az 1 db téglaépületből, 6 db faházból, 1 db nyitott színből, és sportpályából álló, összesen 106 férőhelyes üdülőkomplexum a nagy területű kiépített kerttel és vadregényes környezettel a pihenést, sportolást szolgálja.

A Velence 1371/6 és a Kápolnásnyék 98/3 hrsz-ú ingatlanok elülső részén található egy beton alapú, tégla falazatú, betoncserép tetőborítású, földszint + tetőtér kialakítású, 1985-ben épült főépület, amely közösségi épület és gondnoki lakás is egyben. Az épület Kápolnásnyék településre eső része a földhivatali térképmásolaton nincs feltüntetve, a településhatár keresztülszeli az épületet.

A főépület tetőtérében kapott helyet a tábor konyhája és ebédlője, a földszinten 3 db 3 ágyas szoba és 1 db 4 személyes apartman került kialakításra. Az épület két oldalához egy-egy szociális blokk (mosdó – wc - zuhanyzó) épült. A főépület 233 m2 földszinti, és 144 m2 tetőtéri alapterülettel, összesen 377 m2 alapterülettel bír. Az épület nem téliesített, kiegészítő fűtéssel felszerelt.

A Velence 1371/6 és a Kápolnásnyék 98/3 hrsz-ú ingatlanokon a főépületen kívül még 6 db faház található, melyből 5 db szállásépület, 1 db pedig szállásépület-tanári tartózkodó funkcióval rendelkezik. A faházak szintén 1985-ben épültek, vasbeton lemezalappal, hőszigetelt fa elemes szendvics szerkezettel, bitumenes hullámlemez tetőborítással, egyenként 61 m2 (5 x 61 m2 = 305 m2) alapterülettel, valamint a 6. faház 25,5 m2 alapterülettel és 4 m2 terasszal. Az 5 db faház kis előtereiből egyenként 3 db 6 ágyas szoba nyílik, a faházakban csak az elektromos energia kiépített, fürdőszoba, wc, konyha nem került kialakításra. A 6. faház bejárata egy 3 ágyas szobába nyílik, melyben konyha is kialakításra került.

A Kápolnásnyék 98/3 hrsz-ú ingatlanon 1 db fémszerkezetű, fedett, két oldalon nyitott, szabadidős tevékenységre alkalmas tároló szín és 1 db gumiőrleményes burkolatú sportpálya kapott helyet. Számottevő értéket képvisel még a Bágyom patak felett húzódó faszerkezetű híd.

Az ingatlan-együttesen lévő épületek között gyalogutak, aszfalt utak, örökzöld és lombhullató fákkal, cserjékkel beültetett, füvesített, parkosított udvar találhatók.

A Velence 1381/4 hrsz-ú és a Kápolnásnyék 98/1 hrsz-ú ingatlanokon épület nem található, ezen ingatlanok egy része füves terület, másik része erdős domboldal.

Velence Város Önkormányzat Képviselő-testületének 19/2012.(VI.19.) önkormányzati rendelete a Helyi Építési Szabályzatról a Velence 1371/6 hrsz-ú és 1381/4 hrsz-ú ingatlanokat Kertvárosias lakóövezet Lke-2 építési övezetbe sorolja. A beépítési előírások szerint:

* elhelyezhető létesítmények OTÉK ide vonatkozó előírásai alapján,
* a beépítési mód szabadonálló/csoportos,
* a kialakítható telek legkisebb szélességi mérete 18 m,
* kialakítható legkisebb telekterület mérete 5000 m2,
* legnagyobb beépítettség 15%,
* megengedett legnagyobb építménymagasság 7,5 m,
* legkisebb zöldfelület 70%,
* terepszint alatti beépíthetőség 30%,
* előkert mérete 10,0 m.

Kápolnásnyék Község Önkormányzat Képviselő-testületének 4/2002.(II.25.) önkormányzati rendelete a Helyi Építési Szabályzatról a Kápolnásnyék 98/1 hrsz-ú és a 98/3 hrsz-ú ingatlanokat Üdülőházas terület ÜÜ-1 jelű építési övezetbe sorolja. A beépítési előírások szerint:

* elhelyezhető létesítmények OTÉK 22. § (1) és (2) bekezdésében előírtak alapján,
* a beépítési mód szabadonálló,
* legnagyobb beépítettség 20%,
* kialakítható legkisebb telekterület mérete 4000 m2,
* a kialakítható telek legkisebb szélességi mérete 20 m,
* megengedett legnagyobb építménymagasság 4,5 m,
* előkert mérete 10,0 m,
* legkisebb zöldfelület 60%,
* terepszint alatti beépíthetőség 30%.

A jelenlegi állapot szerint az ingatlan-együttes északi területe beépített, a beépítettség megközelítőleg 9,4%, a beépítetlen terület közel 17,0 %- a burkolt.

**I/2.5.** Kiíró és a Kiíró 100%-os tulajdonát lépező II. Kerületi Kulturális Közhasznú Nonprofit Korlátolt Felelősségű Társaság között 2013. március 29. napján Közszolgáltatási Megállapodás jött létre az Ingatlanok tekintetében, mely megállapodásban foglaltak szerint a gazdasági társaság elsődlegesen biztosítja a Budapest Főváros II. Kerületi iskolák és tanintézmények részére az Ingatlanokban való üdültetést, mely szolgáltatást Kiíró 2016. évben is igénybe fog venni.

**I/2.6.** Kiíró tájékoztatja az ajánlattevőket, hogy az ingatlanokra az alábbi elővásárlási jogok állnak fenn:

A nemzeti vagyonról szóló 2011. évi CXCVI. törvény 14. § (2)-(5) bekezdései szerint:

„14. § (2) Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. Ezen jogosultság az államot osztott tulajdon esetén az épület tulajdonosának a földre, illetve a föld tulajdonosának az épületre fennálló elővásárlási jogát megelőzően illeti meg.

(3) A lakások és helyiségek bérletére, valamint az elidegenítésükre vonatkozó egyes szabályokról szóló törvény szerinti volt állami (tanácsi) és önkormányzati bérlakások esetében az állam elővásárlási joga a lakásban élő

*a)* bérlő;

*b)* bérlőtárs;

*c)* társbérlő;

*d)* az *a)-c)* pontban felsoroltak hozzájárulásával, azok egyenes ági rokona, valamint örökbe fogadott gyermeke

elővásárlási jogát követi, kivéve a kulturális örökség védelméről szóló törvényben megjelölt hatóság által gyakorolt elővásárlási jogot, amely megelőzi az *a)-d)* pont szerinti személyek elővásárlási jogát.

(4) A (2) bekezdés rendelkezését nem kell alkalmazni a 13. § (1) bekezdése szerint meghatározott értékhatár 20%-át el nem érő értékű ingatlan értékesítése esetén.

(5) Az elővásárlási jog gyakorolására külön törvényben meghatározott szerv - amennyiben törvény a nyilatkozattételi határidőre vonatkozóan eltérően nem rendelkezik - az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. A 35 napos határidőt az ajánlat vagy a szerződés személyes átadása esetén az átadás igazolt napjától, postai küldemény esetén a küldemény feladásának igazolt napjától kell számítani. A határidő elmulasztása jogvesztő.

Az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 39. § (1) és (2) bekezdése szerint:

(1) Az ingatlan fekvése szerint illetékes önkormányzatot a közigazgatási területén lévő másik önkormányzat tulajdonában lévő ingatlanra elővásárlási jog illeti meg.

(2) A fővárost a kerület, a kerületet a főváros tulajdonában lévő ingatlan tekintetében elővásárlási jog illeti meg, amely az (1) bekezdésben meghatározott elővásárlási jogot megelőzi.

**II. A pályázat feltételei**

**Első forduló**

**II/1.** A pályázat benyújtásának határideje: **2016. július 29. 1130 óra.**

Helye: Budapest II. kerületi Polgármesteri Hivatal, Vagyonhasznosítási és Ingatlan-nyilvántartási Iroda (1024 Budapest, Mechwart liget 1., III. emelet 308. számú helyiség)

**II/2.** A pályázatnak tartalmaznia kell:

**II/2.1.** Az ajánlattevő adatait (*magánszemély esetén:* családi és utónevét, a születési családi és utónevét, születési helyét és idejét, anyja nevét, lakcímét, továbbá személyi azonosító jelét, adóazonosító jelét, telefon-, telefaxszámát, e-mail címét; *statisztikai számjellel rendelkező szervezet esetén:* megnevezését (cégnév), statisztikai azonosítóját, adószámát, székhelyét, képviselőjének nevét, tisztségét, bírósági, illetve cégbírósági bejegyzésének számát, telefon-, telefaxszámát, e-mail címét, *nyilvántartási számmal rendelkező szervezet esetén:* megnevezését, nyilvántartásba vételi számát, adószámát, székhelyét, képviselőjének nevét, tisztségét telefon-, telefaxszámát, e-mail címét; *költségvetési szerv esetén:* megnevezését, KSH törzsszámát, adószámát, székhelyét, képviselőjének nevét, tisztségét, telefon-, telefaxszámát, e-mail címét) és rövid bemutatkozását. Kézbesítési megbízott és/vagy meghatalmazott esetén a kézbesítési megbízott és/vagy meghatalmazott azon adatait, melyek fent az ajánlattevő azonosításánál lettek megjelölve.

**II/2.2.** Cégszerű aláírással ellátott ajánlati nyilatkozatot arra vonatkozóan, hogy az ajánlattevő a Pályázati Dokumentáció feltételeit tudomásul veszi, azt magára nézve kötelező erejűnek ismeri el, és az abban foglalt feltételeknek nyertessége esetén eleget tesz.

**II/2.3.** A megvalósítani kívánt építészeti elképzeléseket, funkció(ka)t, alternatívákat; a végzendő, vagy folytatandó tevékenység leírását, illetve meghatározását; az Ingatlanok fejlesztésére vonatkozó részletes műszaki tartalmat, beleértve a beépítendő terület m2-ben történő meghatározását.

**II/2.4.** Nyilatkozatot arra vonatkozóan, hogy a 4 ingatlanra együttesen pályázik és az ajánlattevő tudomásul veszi, hogy minden ezzel ellentétes nyilatkozata érvénytelennek minősül.

**II/2.5.** Nyilatkozatot arra vonatkozóan, hogy az ajánlattevő tudomással bír a Kiíró és a II. Kerületi Kulturális Közhasznú Nonprofit Korlátolt Felelősségű Társaság között 2013. március 29. napján kötött Közszolgáltatási Megállapodás tényéről, mely szerint a gazdasági társaság elsődlegesen biztosítja a Budapest Főváros II. Kerületi iskolák és tanintézmények részére az Ingatlanokban való üdültetést, ezzel egyidejűleg tudomásul veszi, hogy a Kiíró az üdültetési szolgáltatást 2016. évben is igénybe fogja venni és ezzel kapcsolatban a Kiíróval szemben igényt nem támaszt.

**II/2.6.** Amennyiben az ajánlattevő gazdasági társaság, köteles pályázati ajánlatához csatolni a 30 napnál nem régebbi, eredeti cégkivonatát és a képviseletére jogosult eredeti aláírási címpéldányát (költségvetési szerv vagy intézmény esetén az alapító okiratot, alapító határozatot, egyesület esetén nyilvántartási kivonatát és valamennyi a képviseletükben eljáró személyek képviseleti jogát igazoló okiratot, valamint aláírási címpéldányát). Amennyiben a nyertes ajánlattevő külföldi, köteles beszerezni a tulajdonszerzéshez esetlegesen szükséges hatósági hozzájárulásokat, engedélyeket. Az engedély megszerzésének kockázata, azaz annak hiánya, határidőre történő meg nem szerzése, vagy az engedély esetleges megtagadása az ajánlattevőt terheli, és a Kiíróval szemben semmiféle igény nem támasztható.

**II/2.7.** A nemzeti vagyonról szóló 2011. évi CXCVI. törvény 13. § (2) bekezdése szerint nemzeti vagyon tulajdonjogát átruházni természetes személy, vagy átlátható szervezet részére lehet, ezért amennyiben az ajánlattevő nem természetes személy, köteles pályázati ajánlatához csatolni a képviseletre jogosult nyilatkozatát arról, hogy az általa képviselt szervezet a nemzeti vagyonról szóló 2011. évi CXCVI. törvény 3. §-ban meghatározott átlátható szervezetnek minősül.

**II/2.8.** Nyilatkozatot az ajánlati kötöttségről, amelyben az ajánlattevő a Ptk. 6:64. § és 6:65. § szerinti ajánlati kötöttséget vállal, az ajánlatok benyújtásának határnapjától számított 140 napos időszakra.

**II/2.9.** Ajánlattevőnek az ajánlata minden oldalát szignóval és folyamatos számozással, az utolsó oldalt cégszerű aláírással kell ellátnia. Az ajánlat fedőlapja nem kap számozást. Az ajánlatnak tartalomjegyzéket kell tartalmaznia.

**II/2.10.**Az első fordulóra benyújtott pályázatnak nem tartalmi eleme a megajánlott vételár, amennyiben a pályázatban a megajánlott vételár szerepel, a Kiíró ezt nem veszi figyelembe.

**II/2.11.**Az első fordulóban beérkezett pályázati anyagok felbontására **a pályázat beadási határideje napján 1200** órakor közjegyző jelenlétében kerül sor. A beérkezett pályázatok közül a II./2.3. pont alapján, a Budapest Főváros II. Kerületi Önkormányzat Képviselő-testülete, a Gazdasági és Tulajdonosi Bizottság (továbbiakban: GTB)javaslata alapján a pályázatok beadását követő első rendes/rendkívüli ülésén a pályázati ajánlatokat egyenként megvizsgálva választja ki a második fordulóba továbbjutott pályázókat. A Kiíró az első forduló eredményéről a Képviselő-testület határozatának meghozatalát követő 5. munkanapon, a Budapest II. kerületi Polgármesteri Hivatalban (1024 Budapest, Mechwart liget 1., III. emelet 310. szoba) tájékoztatót tart az ajánlattevők részére arra vonatkozóan, hogy mely ajánlattevők nyújtottak be érvényes pályázatot, és az érvényesen pályázók közül kik azok, akik a második fordulóba jutottak. A tájékoztatóról jegyzőkönyv készül, melyhez csatolni kell a jelenlévők aláírását tartalmazó jelenléti ívet.

A tájékoztatón az *ajánlattevők képviselőjének részvétele kötelező,* amennyiben ezt elmulasztja, az a pályázatból történő azonnali, indoklás nélküli kizárást vonja maga után. Magánszemély csak a jogszabályi előírásoknak megfelelő meghatalmazást felmutató személy, gazdasági társaság, csak a törvényes képviselője, vagy a Pp. előírásainak megfelelő meghatalmazással rendelkező meghatalmazottja útján vehet részt a tájékoztatón. A kihirdetésen kizárólag az első fordulóban pályázatot benyújtók vehetnek részt. A tájékoztató időpontjáról a Kiíró a pályázókat az általuk a pályázatban megadott e-mail címre küldött elektronikus levélben értesíti.

***Második forduló***

**II/3.** A vételi ajánlat benyújtásának határideje: **az első forduló eredményhirdetését követő 8. munkanap 1130 óra.**

Helye: Budapest II. kerületi Polgármesteri Hivatal, Vagyonhasznosítási és Ingatlan-nyilvántartási Iroda (1024 Budapest, Mechwart liget 1., III. emelet 308. szoba)

**II/4.** A második fordulóba jutott ajánlattevők kötelesek 10.000.000,- Ft-ot, azaz Tízmillió forintot **pályázati alapdíj** címen a Kiíró RAIFFEISEN Bank Zrt. által vezetett 12001008-00201794-00200009 számú letéti alszámlájára átutalni, mely a nyertes ajánlatot tevő pályázatának visszavonása, a vételár határidőben való meg nem fizetése, valamint a szerződés határidőben való meg nem kötése esetén az eredmény kihirdetését követően bánatpénzként funkcionál.

**A pályázati alapdíj akkor tekinthető megfizetettnek, ha az a vételi ajánlat benyújtásának határidejét megelőző nap a Kiíró fent megadott bankszámláján jóváírásra került.** A pályázaton nem vehet részt az az ajánlattevő, aki a pályázati alapdíjat határidőig nem teljesítette. A jóváírás elmaradásával kapcsolatos minden kockázat az ajánlattevőt terheli. A pályázati alapdíj összege a nyertes ajánlattevő esetén a vételárba beszámításra kerül. A pályázati alapdíj és a bánatpénz az ajánlattevők javára nem kamatozik.

**II/5.** A pályázati alapdíj a második forduló eredményhirdetését követő 5 banki munkanapon belül ugyanazon bankszámlára kerül visszautalásra, ahonnan az átutalást korábban teljesítették abban az esetben, ha a Kiíró a pályázatot visszavonja, vagy eredménytelennek nyilvánítja, az ajánlat érvénytelen, az ajánlat nem nyert, vagy a Kiíró által a pályázat második fordulójának eredményéről tartott tájékoztatón a pályázó képviselője nem jelent meg. A Kiíró a visszatérített pályázati alapdíj után kamatot nem fizet. A pályázati alapdíj a nyertes ajánlattevő részére nem jár vissza, ha az ajánlatát az ajánlati kötöttség tartama alatt visszavonja, a vételárat nem fizeti meg határidőben, vagy a szerződést nem köti meg határidőben.

**II/6.** A vételi ajánlatnak az alábbi kötelező elemeket kell tartalmazni:

**II/6.1.** Az Ingatlanok tulajdonjogáért felajánlott vételárat - számmal és betűvel egyaránt kiírva - forintban, továbbá a fizetési feltételeket.

**II/6.2.** Nyilatkozatot arról, hogy az ajánlattevő tudomásul veszi, hogy az Ingatlanok értékesítése ÁFA köteles, mely ÁFA alatt a mindenkor hatályos jogszabályok szerinti Áfa-t és annak összegét kell érteni figyelemmel a teljesítés időpontjára is.

**II/6.3.** Az ajánlattevő fizetőképességének visszavonhatatlan és feltétel nélküli banki igazolását.

**II/6.4.** Nyilatkozatot arra vonatkozóan, hogy az ajánlattevő vételi ajánlatát a Képviselő-testület ajánlat elfogadásáról szóló döntésének kézhezvételétől számított 140 napig fenntartja.

**II/6.5.** 30 napnál nem régebbi hatósági igazolásokat arról, hogy az ajánlattétel időpontjában az ajánlattevőnek adó, vagy adók módjára behajtandó köztartozása, vagy a társadalombiztosítási alap javára teljesítendő tartozása nincs, Kiíróval szemben nincs 3 hónapnál régebben lejárt tartozása, valamint nyilatkozatot arról, hogy nem áll csőd-, felszámolási, vagy végelszámolási eljárás alatt.

**II/6.6.** Nyilatkozatot arról, hogy az ajánlattevő vállalja a jelen Pályázati Dokumentációban írt, az Ingatlanokat érintő egyéb ingatlanokkal kapcsolatos esetleges jövőbeni telekhatár vita rendezését, az ezekkel kapcsolatos költségek viselését, és annak kijelentését, hogy a Kiíróval szemben a telekhatár vitákkal kapcsolatban semmiféle igénye, követelése nincs, és a jövőben sem lehet. Nyilatkozatot továbbá arról, hogy az ajánlattevő tudomásul veszi, hogy a Kápolnásnyék 98/3 hrsz-ú ingatlan tekintetében a földhivatali térképmásolaton az utca felől tekintve a bal oldali szociális blokk nem került feltüntetésre, ennek jogi rendezését (épületfeltüntetés) a nyertes ajánlattevő saját költségén vállalja, melynek eredménye tekintetében a Kiíró a szavatossági jogait, továbbá mindenféle felelősségét kizárja.

**II/6.7.** Az ajánlattevőnek az ajánlata minden oldalát szignóval és folyamatos számozással, az utolsó oldalt cégszerű aláírással kell ellátnia. Az ajánlat fedőlapja nem kap számozást. Az ajánlatnak tartalomjegyzéket kell tartalmaznia.

**II/7.** A második fordulóban beérkezett vételi ajánlatok felbontására – közjegyző jelenlétében – a vételi ajánlatok benyújtására nyitva álló határidő lejártát követően, az **első forduló eredményhirdetését követő 8. munkanapon 1200** órakor kerül sor. A beérkezett ajánlatok közül - a GTB véleményezése után - a Budapest Főváros II. Kerületi Önkormányzat Képviselő-testülete a vételi ajánlatok benyújtását követően legkésőbb az októberi rendes ülésén, a pályázati ajánlatokat egyenként megvizsgálva választja ki a nyertes ajánlattevőt, akivel a Kiíró ingatlan adásvételi szerződést köt a tárgyi Ingatlanokra vonatkozóan a jelen Pályázati Dokumentációban és az ajánlattevő pályázati ajánlatában foglaltak szerint.

**II/8.** A Kiíró a második forduló eredményéről a Képviselő-testület döntését követő 5. munkanapon tájékoztatót tart az ajánlattevők részére. A tájékoztató helyszíne: Budapest II. kerületi Polgármesteri Hivatal, 1024 Budapest, Mechwart liget 1. III. emelet 310. szoba. A tájékoztatóról jegyzőkönyv készül, melyhez csatolni kell a jelenlévők aláírását tartalmazó jelenléti ívet.

A tájékoztatón az *ajánlattevők képviselőjének részvétele kötelező,* amennyiben ezt elmulasztják, az a pályázatból történő azonnali indoklás nélküli kizárást vonja maga után. Magánszemély csak a jogszabályi előírásoknak megfelelő meghatalmazást felmutató személy, gazdasági társaság csak a törvényes képviselője vagy a Pp. előírásainak megfelelő meghatalmazással rendelkező meghatalmazottja útján vehet részt a tájékoztatón. A kihirdetésen kizárólag a második fordulóban részvételi jogot szerzett pályázók vehetnek részt. A tájékoztató időpontjáról a Kiíró az érintett ajánlattevőket az általuk a pályázatban megadott e-mail címre küldött elektronikus levélben értesíti.

**III. Általános feltételek**

**III/1.** Jelen Pályázati Dokumentációban szereplő pályázati eljárási feltételek mind a Kiíróra, mind az ajánlattevőkre nézve kötelező érvényűek.

**III/2.** A Kiíró jelen Pályázati Dokumentációhoz 1. mellékletként az Ingatlanok tulajdoni lapjait, 2. mellékletként térképmásolatokat, 3. mellékletként az Ingatlanok felméréséről Perkátai Tamás földmérő által készített mérési vázlatot, 4. mellékletként tájékoztató jelleggel a terület beépítésére vonatkozó előírásokat tartalmazó HÉSZ kivonatot és övezeti előírásokat csatolja.

**III/3.** A Pályázati Dokumentáció megfizetésére szolgáló csekk átvehető a Budapest II. kerületi Polgármesteri Hivatal Vagyonhasznosítási és Ingatlan-nyilvántartási Irodáján (1024 Budapest, Mechwart liget 1. III. emelet 308-as szoba) **2016. július 15. 1100** óráig.

A Pályázati Dokumentáció átvehető - a Pályázati Dokumentáció vételárának csekken történő befizetését követően - a Budapest II. kerületi Polgármesteri Hivatal Vagyonhasznosítási és Ingatlan-nyilvántartási Irodáján (1024 Budapest, Mechwart liget 1. III. emelet 308-as szoba) **2016. július 15. 1130** óráig.

**III/4.** A Pályázati Dokumentáció vételára 10.000,- Ft + Áfa, azaz Tízezer forint + Áfa egyszeri, vissza nem térítendő összeg. A Kiíró a Pályázati Dokumentáció vételárát csak abban az esetben fizeti vissza, ha a pályázatot a benyújtási határidő lejártát megelőzően visszavonja. Egyéb esetben - ideértve azt is, ha a Pályázati Dokumentáció megvásárlója nem tesz ajánlatot, vagy az ajánlattevő vonja vissza az ajánlatát - a Pályázati Dokumentáció vételára nem jár vissza.

**III/5.** A Pályázat Dokumentáció átvételére meghatározott határidő bármilyen okból történő elmulasztása jogvesztéssel - a pályázaton való részvételi lehetőség elvesztésével - jár.

**III/6.** Pályázati Dokumentáció megvásárlása nélkül pályázatot érvényesen leadni nem lehet.

**III/7.** A pályázatot - mind az első, mind pedig a második fordulóban - az ajánlattevőre történő utalás nélküli, jelöletlen lezárt borítékban 1 eredeti és 1 másolati példányban kell benyújtani - a Pályázati Dokumentációban foglalt tartalmi és formai követelményeknek megfelelően - az alábbi jelzéssel:

**„PÁLYÁZAT**

**a Velence 1371/6 hrsz-ú és a Velence 1381/4 hrsz-ú, valamint a Kápolnásnyék 98/1 hrsz-ú és a Kápolnásnyék 98/3 hrsz-ú ingatlanok együttes értékesítése tárgyában**

**első/második forduló”**

**III/8.** A pályázat eredeti példányához csatolni kell a mellékletek eredeti példányát, a másolati példányhoz a mellékletek egyszerű másolatát azzal, hogy a pályázaton meg kell jelölni, melyik az eredeti és melyik a másolati példány. Az eredeti példány és a másolat közötti ellentmondás esetén az eredeti példány az irányadó. Amennyiben az ajánlattevő az eredeti példányt nem jelöli meg, a Kiíró tetszőlegesen kiválasztja azt a példányt, amelyet a későbbiekben eredetiként kezel.

**III/9.** Az ajánlathoz csatolt idegen nyelven kiállított okiratokhoz minden esetben mellékelni kell azok hiteles magyar fordítását.

**III/10.** Kiíró az ajánlat átvételéről átvételi elismervényt ad, mely tartalmazza az átvétel pontos dátumát óra perc megjelöléssel, az átvevő nevét és a Budapest II. kerületi Polgármesteri Hivatal Vagyonhasznosítási és Ingatlan-nyilvántartási Iroda hivatalos bélyegzőjének lenyomatát.

**III/11.** A nyertes ajánlattevő pályázó köteles a vételár fennmaradó részét (a második fordulóban általa megajánlott összeget csökkentve a pályázati alapdíjjal) legkésőbb **2016. november 30. napjáig** a Kiíró RAIFFEISEN Bank Zrt. által vezetett 12001008-00201761-00100004 számú fizetési számlájára átutalással megfizetni. **A vételár fennmaradó része akkor tekinthető megfizetettnek, ha az 2016. november 30. napjáig a Kiíró fent megadott bankszámláján jóváírásra kerül.**

**A határidőben jóváírt teljes vételár igazolását követően, de legkésőbb 2016. december 15. napjáig a Kiíró és a nyertes ajánlattevő pályázó aláírják az adásvételi szerződést.**

Abban az esetben, ha a nyertes ajánlattevő a vételár fennmaradó részét hitel igénybe vételével kívánja kiegyenlíteni, úgy a vételárat két részletben fizetheti meg az alábbiak szerint:

A Kiíró és a nyertes ajánlattevő legkésőbb 2016. december 15. napjáig aláírják az adásvételi szerződést, mely adásvételi szerződés megkötéséig a nyertes ajánlattevő köteles az általa megajánlott összeg legalább 50%-át a Budapest Főváros II. Kerületi Önkormányzat Raiffeisen Bank Zrt. által vezetett 12001008-00201761-00100004 számú fizetési számlájára átutalni, mely összegbe a pályázati alapdíj összege beleszámít. Az összeg átutalásakor a közlemény rovatban kérjük az Ingatlanok címét, vagy helyrajzi számait feltüntetni. A fennmaradó vételárrész (a versenytárgyaláson általa megajánlott összeg csökkentve annak 50%-a adásvételi szerződés megkötéséig történő befizetésével) megfizetésének határideje a szerződéskötés napjától számított kilencven naptári nap.

Az adásvételi szerződést tulajdonjog fenntartással történő eladás tényének kikötésévelvagy az eladó által a tulajdonjog bejegyzési engedély megadására és a tulajdonjog bejegyzésére a vételárhátralék megfizetési határidőre tekintettel meghatározott, legfeljebb a szerződés aláírásától számított százhúsz naptári napig történő függőben tartásávaljön létre azzal a feltétellel, hogy a hitelfolyósító a vételárhátralékot közvetlenül Budapest Főváros II. Kerületi Önkormányzat Raiffeisen Bank Zrt. által vezetett 12001008-00201761-00100004 számú fizetési számlájára utalja át.

A teljes összeg határidőn belül történő jóváírásának elmaradása esetén a nyertes ajánlattevő ajánlata érvénytelennek minősül, az általa átutalt pályázati alapdíj pedig bánatpénzként a Kiírót illeti meg. A nyertes ajánlattevő által a pályázati alapdíjon felül megfizetett vételárrészletet a Kiíró által a határidő lejártát követő 8 banki munkanapon belül ugyanazon bankszámlára kerül visszautalásra, ahonnan az átutalást korábban teljesítették. A Kiíró a visszatérített pályázati alapdíj felüli vételárrészlet után kamatot nem fizet.

A szerződéskötésre való jogosultság nem ruházható át, nem engedményezhető.

**III/12.** Az Ingatlanokra vonatkozóan a nemzeti vagyonról szóló 2011. évi CXCVI. törvény 14. § (2) bekezdése szerint a Magyar Államot elővásárlási jog illeti meg, mely elővásárlási jogot az állami vagyonról szóló 2007. évi CVI. törvény 66. § (2) bekezdése alapján a Magyar Állam nevében a Magyar Nemzeti Vagyonkezelő Zrt. gyakorolja, mely elővásárlási jogra vonatkozó nyilatkozatot a Kiíró kéri meg.

Amennyiben a Magyar Állam nevében a Magyar Nemzeti Vagyonkezelő Zrt. elővásárlási jogát gyakorolja és a vételárat határidőben - az elővásárlási jog jogosultjával szemben még hatályba nem lépett adásvételi szerződés részére történő megküldéstől számított 35 napon belül - Kiíró számlájára átutalja, úgy a Kiíró a nyertes ajánlattevő, de az elővásárlási jog gyakorlása folytán azzal élni nem tudó nyertes ajánlattevőnek az általa átutalt vételárat (ideértve annak részeként a pályázati alapdíjat is) ügyleti kamat felszámítása nélkül az elővásárlási jog jogosultja által elutalt vételár jóváírása után 5 banki napon belül visszautalja. Ha az elővásárlásra jogosult nem az elővásárlási jogra vonatkozó jogszabályi rendelkezéseknek megfelelően gyakorolja elővásárlási jogát, és ezzel kapcsolatban jogvita keletkezik, a nyertes ajánlattevő és a Kiíró az elfogadott ajánlathoz kötve vannak mindaddig, amíg a jogvita jogerősen lezárul. A nyertes ajánlattevő ezzel kapcsolatban igényt a Kiíróval szemben nem érvényesíthet.

**III/13.** Az Ingatlanokra vonatkozóan az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 39. § (2) bekezdése szerint Budapest Főváros Önkormányzatnak elővásárlási joga van, mely elővásárlási jogra vonatkozó nyilatkozatot a Kiíró kéri meg.

Amennyiben Budapest Főváros Önkormányzata elővásárlási jogát gyakorolja és a vételárat határidőben - az elővásárlási jog jogosultjával szemben még hatályba nem lépett adásvételi szerződés kézhezvételétől számított 30 napon belül - Kiíró számlájára átutalja, úgy a Kiíró a nyertes ajánlattevő, de az elővásárlási jog gyakorlása folytán azzal élni nem tudó nyertes ajánlattevőnek az általa átutalt vételárat (ideértve annak részeként a pályázati alapdíjat is) ügyleti kamat felszámítása nélkül az elővásárlási jog jogosultja által elutalt vételár jóváírása után 5 banki napon belül visszautalja. Ha az elővásárlásra jogosult nem az elővásárlási jogra vonatkozó jogszabályi rendelkezéseknek megfelelően gyakorolja elővásárlási jogát, és ezzel kapcsolatban jogvita keletkezik, a nyertes ajánlattevő és a Kiíró az elfogadott ajánlathoz kötve vannak mindaddig, amíg a jogvita jogerősen lezárul. A nyertes ajánlattevő ezzel kapcsolatban igényt a Kiíróval szemben nem érvényesíthet.

**III/14.** Az Ingatlanokra vonatkozóan az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 39. § (1) bekezdése szerint Velence Város Önkormányzatának és Kápolnásnyék Község Önkormányzatának elővásárlási joga van, mely elővásárlási jogra vonatkozó nyilatkozatokat a Kiíró kéri meg. Az Ingatlanok együttes értékesítése következtébenVelence Város Önkormányzata, vagy Kápolnásnyék Község Önkormányzata a jelen pályázati eljárás keretében értékesíteni kívánt 4 ingatlan tekintetében elővásárlási jogát csak együttesen gyakorolhatja, minden ezzel ellentétes nyilatkozat érvénytelennek minősül. Amennyiben mindkét helyi önkormányzat élni kíván elővásárlási jogával, úgy az elővásárlásra jogosult kiválasztására közjegyző jelenlétében sorsolás útján kerül sor.

Amennyiben jelen pontban említett valamely helyi önkormányzat elővásárlási jogát gyakorolja és a vételárat határidőben - az elővásárlási jog jogosultjával szemben még hatályba nem lépett adásvételi szerződés kézhezvételétől számított 30 napon belül - Kiíró számlájára átutalja, úgy a Kiíró a nyertes ajánlattevő, de az elővásárlási jog gyakorlása folytán azzal élni nem tudó nyertes ajánlattevőnek az általa átutalt vételárat (ideértve annak részeként a pályázati alapdíjat is) ügyleti kamat felszámítása nélkül az elővásárlási jog jogosultja által elutalt vételár jóváírása után 5 banki napon belül visszautalja. Ha az elővásárlásra jogosult nem az elővásárlási jogra vonatkozó jogszabályi rendelkezéseknek megfelelően gyakorolja elővásárlási jogát, és ezzel kapcsolatban jogvita keletkezik, a nyertes ajánlattevő és a Kiíró az elfogadott ajánlathoz kötve vannak mindaddig, amíg a jogvita jogerősen lezárul. A nyertes ajánlattevő ezzel kapcsolatban igényt a Kiíróval szemben nem érvényesíthet.

**III/15.** Kiíró a megkötendő adásvételi szerződésben a szerződés hatályba lépésétől számított 5 évre **visszavásárlási jog**ot köt ki, amelyet az ingatlan-nyilvántartásba bejegyeztet, és amelynek kezdete a vevő tulajdonjogának ingatlan-nyilvántartásba történő bejegyzése. A Kiíró visszavásárlási jogát abban az esetben gyakorolhatja a Polgári Törvénykönyvben meghatározott szabályok szerint, ha a nyertes ajánlattevő nem az első fordulóban benyújtott, a Képviselő-testület által elfogadott funkciót/funkciókat valósítja meg. A visszavásárlási jog gyakorlása esetén a nyertes ajánlattevő, mint vevő az Ingatlanok tekintetében köteles a saját kockázatára és költségére az eredeti állapotot helyreállítani. Az 5 éves időtartam lejárta előtt a visszavásárlási jog törlését igényelheti a nyertes ajánlattevő (vevő), ha az általa az ajánlatában (az adásvételi szerződésben) megvalósítani vállalt funkciót/funkciókat teljesítette. A visszavásárlási jog törléséhez a fenti feltételek igazolása esetén a Kiíró Képviselő-testülete határozatában járul hozzá.

**III/16.** Érvénytelen az ajánlat, ha:

* 1. hiányzik a pályázó vételárra tett ajánlata,
	2. az ajánlati ár számmal és betűvel meghatározott összege egymástól eltér;
	3. az ajánlati ár bármilyen formában más ajánlattevő ajánlati árához, vagy a Pályázati Dokumentációban nem szereplő más feltételhez van kötve;
	4. a pályázati anyagban utalás található, hogy az ajánlattevő az általa felajánlottnál magasabb árat is megfizetne;
	5. a pályázati alapdíj a Kiíró letéti bankszámláján határidőben nem került jóváírásra;
	6. Pályázati Dokumentációt az ajánlattevő nem, vagy nem az ajánlattevő vásárolta meg;
	7. a hiányos vagy hibás ajánlatot tett ajánlatot tevő a hiánypótlási, illetve a hibajavítási felszólításnak határidőben, maradéktalanul nem tesz eleget;
	8. az első fordulóban a pályázat nem tartalmazza a jelen Pályázati Dokumentáció II/2.1. - II/2.10. és a második fordulóban a jelen Pályázati Dokumentáció II/6.1. – II/6.7. alatt, a pályázat tekintetében megjelölt kötelező tartalmi elemeket;
	9. a pályázó nem a 4 ingatlanra együttesen pályázik.

**III/17.** A hiányos, vagy formailag hibás - de határidőben és szabályosan benyújtott, továbbá az ajánlati árat egyértelműen tartalmazó - ajánlatot tett ajánlattevőt a Kiíró határidő tűzése mellett egy alkalommal hiánypótlásra, illetőleg hiba javítására szólítja fel írásban, a pályázatban az ajánlattevő által megadott e-mail címre küldött elektronikus levél útján. Ha az ajánlattevő határidőn belül maradéktalanul eleget tesz a hiánypótlási felhívásnak, illetve a hibajavításnak, ajánlatával a további eljárásban részt vesz. Ha az ajánlattevő a hiánypótlásnak, illetve a hibajavításnak maradéktalanul nem tesz eleget határidőben, a hibás vagy hiányos ajánlat érvénytelen. A Kiíró azt az ajánlattevőt, akinek ajánlata érvénytelen, a pályázati eljárásból kizárja, és a pályázatot úgy bírálja el, mintha az érvénytelen pályázatot nem nyújtották volna be. A Kiíró az ajánlatot tevőt ajánlata érvénytelenségéről, valamint a kizárásról az érvénytelenség megállapításától számított 8 napon belül írásban értesíti. Az érvénytelen ajánlatot tett ajánlattevő számára a pályázati alapdíj visszajár.

**III/18.** Jelen Pályázati Dokumentáció közzététele és a pályázati feltételek megállapítása nem jelent a Kiíró számára szerződéskötési kötöttséget, vagy kötelezettséget, mert a jelen Pályázati Dokumentációban kiíró jogot formál arra, hogy a Pályázati Dokumentációt - a pályázatok beadási határideje lejártát megelőzően - indokolás nélkül visszavonja, és/vagy a Pályázatot indokolás nélkül is az eljárásnak az ajánlat Kiíró általi elfogadását megelőző bármely szakaszában eredménytelenné nyilvánítsa. Ezekben az esetekben a már befizetett pályázati alapdíjat a Kiíró 5 banki napon belül az ajánlattevő részére visszautalja.

**III/19.** A Kiíró fenntartja magának a jogot, hogy a Pályázati Dokumentációban szereplő eljárási határidőket meghosszabbítsa, vagy módosítsa.

**III/20.** A pályázati eljárás és a megkötendő szerződés nyelve a magyar nyelv, joga a magyar jog. A pályázati eljárással, és a megkötendő szerződéssel kapcsolatos bármely jogvita elbírálása a magyarországi bíróságok joghatóságába tartozik.

**III/21.** Ha a nyertes pályázó a szerződést nem köti meg határidőben, akkor a Kiíró a korábbi érvényes ajánlattevők közül új nyertes ajánlattevőt választ ki, amennyiben az elbírálásnál általa megállapított rangsor szerint van sorban következő ajánlattevő. Az így kiválasztott új nyertes ajánlattevő az őt illető, illetőleg terhelő jogok és kötelezettségek tekintetében az előző nyertes ajánlattevő helyébe lép. Az új nyertes ajánlattevőt az erről szóló döntésről írásban értesíteni kell. Az új nyertes ajánlattevő számára a szerződéskötési határidő az új nyertes ajánlatról történt értesítés kézhezvételétől kezdődik. Az új nyertes ajánlattevő kiválasztására irányuló eljárás a korábbival azonos feltételekkel ismételhető. Ha a nyertes ajánlattevő helyébe új nyertes ajánlattevő lép, akkor a korábbi nyertes ajánlattevő részére a pályázati alapdíj nem jár vissza.

**III/22.** Az Ingatlanokat a Kiíró az alábbiak szerint adja birtokba:

* egy összegben történő vételár kiegyenlítés esetén az adásvételi szerződés aláírását és az elővásárlási jogosultak utolsó írásbeli lemondó nyilatkozatának beérkezését, vagy az elővásárlási jog gyakorlására nyitva álló utolsó határidő eredménytelen elteltét követő 15 naptári napon belül;
* hitellel történő vételár kiegyenlítés esetén az adásvételi szerződés aláírását és a vételár teljes összegének számláján történő jóváírását, valamint az elővásárlási jogosultak utolsó írásbeli lemondó nyilatkozatának beérkezését, vagy az elővásárlási jog gyakorlására nyitva álló utolsó határidő eredménytelen elteltét követő 15 naptári napon belül.

**III/23.** Az Ingatlanokon előzetes időpont-egyeztetés alapján helyszíni bejárást biztosítunk, az Ingatlanok természetbeni címe: 2481 Velence, Tó u. 60.

**III/24.** A Kiíró tájékoztatja a pályázókat, hogy az információs önrendelkezési jogról és az információszabadságról szóló 2011. évi CXII. törvény 33. § (1) bekezdése, 37. § (1) bekezdése, valamint e törvény 1. sz. mellékletének III/4. pontja alapján a Kiírónak a nyertes ajánlattevővel megkötendő adásvételi szerződés tárgyát, a szerződést kötő felek nevét, és a szerződés értékét a Kiíró hivatalos honlapján közzé kell tenni, a szerződés létrejöttét követő hatvan napon belül.

**III/28.** A pályázattal és az Ingatlanokkal kapcsolatos kérdésekre a Budapest II. kerületi Polgármesteri Hivatal Vagyonhasznosítási és Ingatlan-nyilvántartási Irodájának munkatársai (1024 Budapest, Mechwart liget 1. III. emelet 308. szoba) válaszolnak ügyfélfogadási időben személyesen, illetve telefonon a 346-5559, vagy a 346-5498-as telefonszámon.

**III/29.** Minden ajánlattevőnek a pályázati ajánlata kialakításában saját információira és értékítéletére kell támaszkodnia - beleértve az Ingatlanok beépíthetőségére vonatkozó szabályozást, a tulajdoni lapon szereplő adatokat -, a Kiíró esetlegesen hibás vagy hiányos tájékoztatására az ajánlatot tevők sem hivatkozhatnak.

Budapest, 2016. ………………

…………………………………. ……………………………

 **Dr. Láng Zsolt dr. Szalai Tibor**

 polgármester jegyző